CELEX: 32011R0112
Language: lt
Date: 2011-02-07 00:00:00
Title: 2011 m. vasario 7 d. Komisijos reglamentas (ES) Nr. 112/2011 dėl tam tikrų prekių klasifikavimo Kombinuotojoje nomenklatūroje

9.2.2011   
            
            
               LT
            
            
               Europos Sąjungos oficialusis leidinys
            
            
               L 34/35
            
         KOMISIJOS REGLAMENTAS (ES) Nr. 112/2011
   2011 m. vasario 7 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad valstybių narių muitinių pateikta šio reglamento nuostatų neatitinkančia privalomąja tarifine informacija dėl prekių klasifikavimo Kombinuotojoje nomenklatūroje, vadovaujantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalimi, jos turėtojas galėtų remtis dar tris mėnesius.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą.
   2 straipsnis
   Valstybių narių muitinių išduota privalomąja tarifine informacija, neatitinkančia šio reglamento nuostatų, dar galima remtis tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. vasario 7 d.
      
         
            Komisijos vardu, Pirmininko vardu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Modulis, kurio apytikriai matmenys yra 8,5 × 30 × 23 cm, skirtas gydomo paciento kvėpavimo ir anestezijos dujoms stebėti (vadinamasis dujų analizavimo modulis).
                  Jis veikia tik kartu su paciento stebėjimo sistema ir yra šios sistemos valdomas.
                  Moduliu spektroskopiškai analizuojamos paciento kvėpavimo dujos, siekiant jose nustatyti, pavyzdžiui, anglies dioksido, natrio oksido, fluorotano ar izoflurano kiekį.
                  Paciento stebėjimo sistema apdorojami iš modulio gauti duomenys ir tikrinami lyginant su iš anksto nustatytais parametrais. Rezultatai rodomi monitoriuje. Jei duomenys neatitinka minėtų parametrų, įsijungia įspėjimo signalas.
               
               
                  9018 19 10
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 90 skirsnio 2 pastabos b punktu ir KN kodus 9018, 9018 19 ir 9018 19 10 atitinkančiais prekių aprašymais.
                  Modulis nelaikytinas 9027 pozicijai priskiriamu sukomplektuotu fizinės arba cheminės analizės prietaisu ar aparatu, nes jis valdomas paciento stebėjimo sistema, kurios priemonėmis pateikiami gauti rezultatai. Todėl gaminys nepriskirtinas 9027 pozicijai.
                  Modulis nėra atpažįstamas kaip ultravioletinės arba infraraudonosios spinduliuotės aparatas, kuriam priskiriamas KN kodas 9018 20 00. Dėl tos priežasties gaminiui nepriskirtinas KN kodas 9018 20 00. Kadangi modulis nenaudojamas anestezijai, jo negalima laikyti anestezijos aparatu ir prietaisu, kuriam priskiriamas KN kodas 9018 20 00. Dėl tos priežasties gaminiui nepriskirtinas KN kodas 9018 90 60.
                  Kadangi modulis yra tinkamas naudoti tik su elektriniais diagnostikos aparatais, kuriais vienu metu galima stebėti ir kontroliuoti ne mažiau kaip du parametrus, todėl, taikant 90 skirsnio 2 pastabos b punktą, jis klasifikuotinas priskiriant KN kodą 9018 19 10.